S-545/2010

Ár 2011, mánudaginn 4. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 545/2010: Ákæruvaldið (J-kk-nf S-kk-nf H-kk-nf) gegn H-kk-þgf F-kk-þgf G-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 1. september sl. á hendur ákærða, H-kk-þgf F-kk-þgf G-kk-þgf, kennitala 000000-0000, Klausturstíg 5, Reykjavík, „fyrir fíkniefnalagabrot, með því að hafa þriðjudaginn 23. mars 2010, að Klausturstíg 5 í Reykjavík, haft í vörslum sínum í sölu- og dreifingarskyni 17,76 g af kannabislaufum og 22 kannabisplöntur og hafa um nokkurt skeið fram til þess dags ræktað greindar plöntur ásamt því að hafa haft í vörslum sínum 5,64 g af maríhúana.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar kannabisplöntur, kannabislauf og maríhúana ásamt 7 gróðurhúsalömpum verði gert upptækt skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málið er einnig höfðað fyrir dóminum með ákæru lögreglustjórans á höfuðborgarsvæðinu, dagsettri 8. febrúar sl., á hendur ákærða „fyrir eftirtalin umferðarlagabrot á árinu 2010, með því að hafa:

I

Að kvöldi fimmtudagsins 27. maí ekið bifreiðinni BX-G69 sviptur ökurétti og með 101 km hraða á klst. um Suðurlandsveg í Árnessýslu, á vegarkafla við Gljúfurholt, þar sem leyfður hámarkshraði var 90 km á klst.

II

Aðfaranótt laugardagsins 19. júní ekið sömu bifreið sviptur ökurétti og með 139 km hraða á klst. um Suðurlandsveg í Árnessýslu, á vegarkafla við Kirkjuferju, þar sem leyfður hámarkshraði var 90 km á klst.

III

Að morgni sunnudagsins 12. desember ekið bifreiðinni NX-163 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandamagn 1,0 ‰, kókaín 85 ng/ml og tetrahýdrókannabínól 1,0 ng/ml) austur Hverfisgötu í Reykjavík, að gatnamótum Barónstígs, uns lögregla stöðvaði aksturinn skammt austan gatnamótanna.

IV

Aðfaranótt laugardagsins 18. desember ekið bifreiðinni BX-G69 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist, kókaín 80 ng/ml og tetrahýdrókannabínól 1,2 ng/ml) norður Aðalstræti í Reykjavík uns aksturinn var stöðvaður á biðskyldu við Veltusund, þar sem lögregla hafði afskipti af honum.

Teljast brot í öllum liðum varða við 1. mgr. 48. gr., og brot í liðum I og II auk þess við 2. mgr. 37. gr., en brot í liðum III og IV auk þess við 1. og 2. mgr. 45. gr. a., og loks brot í lið III auk þess við 1. sbr. 2. mgr. 45. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunum og réttilega er þar fært til refsiákvæðis. Þykir refsing ákærða hæfilega ákveðin fangelsi í 90 daga.

Dæma ber ákærða til þess að vera sviptur ökurétti ævilangt og sæta upptöku samkvæmt tilfærðum heimildum í ákærunni, eins og í dómsorðinu greinir.

Þá ber að dæma að ákærði greiði 255.285 krónur í sakarkostnað.

DÓMSORÐ:

Ákærði, H-kk-nf F-kk-nf G-kk-nf, sæti fangelsi í 90 daga.

Ákærði er sviptur ökuréttindum ævilangt.

Ákærði sæti upptöku á 23,4 g af kannabisefnum, 22 kannabisgræðlingum og 7 gróðurhúsalömpum.

Ákærði greiði 255.285 krónur í sakarkostnað.

P-kk-nf G-kk-nf.